Screenshot: RTL

ŽELJKA MARKIĆ danas je gostovala u RTL Danas, gdje je komentirala današnji prosvjed inicijative "Hod za život". Na početku gostovanja puštena je reportaža o dva prosvjeda koji su se danas odvila u Zagrebu - o jednome protiv prava žena na pobačaj, a koji je predvodila udruga U ime obitelji te o drugom koji se zalagao za pravo žena na izbor.

Nakon što je uvodna reportaža završila, Željka Markić se nezadovoljno obrušila na voditeljicu RTL-a Danas Anu Brdarić Boljat. Prvo je napala aktivisticu koja je uhićena jer je pokušala zaustaviti kolonu Željke Markić.

> VIDEO Djevojka zaustavila povorku protiv pobačaja, zaštitari i policija nasrnuli na nju i odveli je

"Gospođa je očigledno uspjela, jer joj je Vaša televizija dala ovoliku minutažu. Koliko ste snimali drugu stranu, a koliko našu povorku? Vašu televiziju doživljavamo kao skloniju baš toj opciji", krenula je Markić.

Brdarić Boljat upozorila je kako su prikazane izjave obje strane te kako su iz RTL-a Danas pokušali kontaktirati i HDZ.

"Nastojimo biti objektivni", rekla je voditeljica.

Tekst se nastavlja ispod oglasa

Markić: Zabrinjavajuće je kad mediji ovako rade

"Niste, niste. Niste objektivni. Bilo je 15.000 ljudi na prosvjedu, vi govorite o 7000. Dodatno, rekli ste da smo okupili ljude iz cijele Hrvatske, a većina je bila iz Zagreba. Zabrinjavajuće je kad mediji promoviraju ovakvo ponašanje kao kod te žene, da se pokušava zaustaviti kolonu, kao što su (zabrinjavajući) i pokušaji medija da to prikažu kao nešto simpatično", istaknula je Markić.



"Ona ima pravo na izbor", rekla je voditeljica.

"Ona ima pravo na informirani izbor", ubacila je Markić.



"Pobačaj nije temeljno ljudsko pravo. Znanost se slaže da život počinje sa začećem. Mislim da je to važna tema i da je u demokratskom društvu koje Hrvatska postaje važna različitost mišljenja. Danas smo organizirali hod podrške za život, čovjek je najveća vrijednost. Hrvatsko društvo treba učiniti konkretne mjere da žene koje žele imati djecu, da to učine na dostojanstven način. Mora se mijenjati statistika da 20 posto žena gubi posao kad kažu da su trudne", rekla je Markić.

Podsjetimo, policija je objavila kako je na prosvjedu inicijative "Hod za život" bilo oko 7000 ljudi.

> Oreškovićeva supruga Sanja uz Željku Markić: Razumni biraju život, ostalo je zabluda i strah